Държавен вестник, бр. 25, 2020 г., стр. 43

БРОЙ  25	
Д Ъ Р Ж А В Е Н  В Е С Т Н И К 	
СТР.  43  
и изключва отоплението при повишаване на 
средната денонощна температура на външния 
въздух в три последователни дни над +12 °С, 
като и в двата случая се съобразява с дълго-
срочната прогноза за следващите 7 – 10 дни.
(3) Топлопреносното предприятие или 
доставчикът може да включи или изключи 
отоплението преди или след сроковете по 
ал. 1 и 2 по писмено искане от клиентите след 
представяне на протокол с взето решение от 
общото събрание на етажната собственост 
по реда на Закона за управление на етажната 
собственост.
Г л а в а  в т о р а
ПРОИЗВОДСТВО НА ТОПЛИННА ЕНЕРГИЯ
Чл. 4. Производството на топлинна енергия 
се извършва от енергийни предприятия, полу-
чили лицензия съгласно чл. 39, ал. 1, т. 1 ЗЕ.
Чл. 5. Производителите на топлинна енер-
гия по чл. 4 са длъжни да: 
1. спазват изискванията за безопасност 
и осигуряват сигурна и надеждна работа на 
съоръженията за производство на топлинна 
енергия при най-икономично потребление на 
енергийните ресурси;
2. спазват режимите на топлоснабдяване и 
параметрите на топлоносителите, задавани от 
оператора на топлопреносната мрежа;
3. поддържат резерви от горива съгласно 
наредбата по чл. 85, ал. 2 ЗЕ.
Чл. 6. Устройството и техническата екс-
плоатация на централите и инсталациите за 
производство на топлинна енергия отговарят 
на наредбите по чл. 83, ал. 1, т. 2 и чл. 125, 
ал. 4 ЗЕ. 
Чл. 7. (1) Производителите на топлинна 
енергия по чл. 4 монтират за своя сметка на 
границата на собственост: 
1. спирателна арматура;
2. средства за измерване и контрол на 
параметрите на топлоносителя;
3. регулиращи устройства за поддържане 
параметрите на топлоносителя;
4. телекомуникационни устройства за 
предаване информация на оператора на топ-
лопреносната мрежа.
(2) Изискванията по ал. 1 се прилагат и 
за вертикално интегрирани предприятия за 
производство и пренос на топлинна енергия, 
като съоръженията се монтират на границата 
между топлоизточника и топлопреносната 
мрежа.
Г л а в а  т р е т а
ПРЕНОС НА ТОПЛИННА ЕНЕРГИЯ
Чл. 8. (1) Преносът на топлинна енергия 
се извършва от топлопреносно предприятие, 
получило лицензия съгласно чл. 39, ал. 1, 
т. 2 ЗЕ.
(2) Топлопреносното предприятие може 
да извършва и дейност по производство на 
топлинна и електрическа енергия при услови-
ята на чл. 39, ал. 1, т. 1 и ал. 4, т. 1, 2 и 4 ЗЕ.
Чл. 9. (1) Топлопреносното предприятие: 
1. снабдява клиентите с топлинна енергия;
2. поддържа обектите и съоръженията 
на топлопреносната мрежа в съответствие 
с техническите правила и нормативи за 
проектиране, изграждане и експлоатация на 
обектите и съоръженията за производство, 
пренос и разпределение на топлинна енергия, 
определени с наредбите по чл. 83, ал. 1, т. 2 
и чл. 125, ал. 4 ЗЕ;
3. развива топлопреносната мрежа в съот-
ветствие с плановете за развитие, разработени 
съгласно чл. 9, ал. 1, т. 2 ЗЕ;
4. сключва писмени договори за покупка  
и/или продажба на топлинна енергия при 
общи условия по реда на чл. 149, ал. 1 ЗЕ;
5. осъществява продажбата на топлинна 
енергия на клиенти за битови нужди при 
публично известни общи условия съгласно 
чл. 150, ал. 1 ЗЕ;
6. извършва разпределение на топлинната 
енергия самостоятелно или чрез възлагане на 
лице, регистрирано по реда на чл. 139а ЗЕ;
7. осъществява чрез оператора на топ-
лопреносната мрежа оперативно управление 
на топлоснабдителната система, осигурява 
параметрите на топлоносителя съобразно 
климатичните условия;
8. взема мерки за повишаване ефектив-
ността при преноса на топлинната енергия 
по топлопреносната мрежа.
(2) При изпълнение на задълженията си 
топлопреносното предприятие ползва съо-
ръженията и инсталациите – собственост на 
клиентите и на производителите, с грижата 
на добър стопанин.
Чл. 10. Две или повече топлопреносни 
мрежи се свързват при условията на писмен 
договор между отделните топлопреносни 
предприятия. 
Г л а в а  ч е т в ъ р т а
ОПЕРАТИВНО УПРАВЛЕНИЕ
Чл. 11. Оперативното управление на топ­
лоснабдителната система се извършва от 
оператор на топлопреносната мрежа, който 
е специализирано звено на топлопреносното 
предприятие и осъществява дейността си 
съобразно утвърдени правила в съответствие 
със ЗЕ. 
Чл. 12. Операторът на топлопреносната 
мрежа: 
1. осигурява режима на работа на топло-
снабдителната система, като определя тем-
пературата и налягането на топлоносителя в 
съответствие с изчислителния термохидра-
вличен режим за постигане на минимални 
разходи при производството и преноса на 
топлинната енергия до съоръженията на кли-
ентите и следи за спазването им;